CELEX: 32020R0127
Language: hu
Date: 2019-01-29 00:00:00
Title: Az Európai Parlament és a Tanács (EU) 2020/127 rendelete (2020. január 29.) az 1306/2013/EU rendeletnek a 2021-es pénzügyi évtől kezdődően érvényesítendő pénzügyi fegyelem tekintetében történő módosításáról és az 1307/2013/EU rendeletnek a 2020-as naptári évi, pillérek közötti rugalmasság tekintetében történő módosításáról

31.1.2020   
               
               
                  HU
               
               
                  Az Európai Unió Hivatalos Lapja
               
               
                  L 27/1
               
            
         AZ EURÓPAI PARLAMENT ÉS A TANÁCS (EU) 2020/127 RENDELETE
         (2020. január 29.)
         az 1306/2013/EU rendeletnek a 2021-es pénzügyi évtől kezdődően érvényesítendő pénzügyi fegyelem tekintetében történő módosításáról és az 1307/2013/EU rendeletnek a 2020-as naptári évi, pillérek közötti rugalmasság tekintetében történő módosításáról
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (2) bekezdésére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Gazdasági és Szociális Bizottság véleményére (1),
         rendes jogalkotási eljárás keretében (2),
         mivel:
         
                     (1)
                  
                  
                     Az 1306/2013/EU európai parlamenti és tanácsi rendelet (3) 16. cikke értelmében az Európai Mezőgazdasági Garanciaalap (EMGA) kiadásainak éves felső összeghatárát az 1311/2013/EU, Euratom tanácsi rendeletben (4) e célra megállapított maximális összegek képezik. Az 1306/2013/EU rendelet 26. cikke értelmében az 1311/2013/EU, Euratom rendeletben a 2014–2020 közötti időszakra vonatkozó, piachoz kapcsolódó kiadások és közvetlen kifizetések finanszírozására meghatározott éves felső összeghatárok tiszteletben tartása érdekében szükség esetén a pénzügyi fegyelem tekintetében kiigazítási arányt kell meghatározni. Az 1311/2013/EU, Euratom rendelet a 2020 utáni pénzügyi évekre vonatkozóan nem rendelkezik felső összeghatárokról. Annak érdekében, hogy a piachoz kapcsolódó kiadások és a közvetlen kifizetések finanszírozásának felső összeghatárát a 2020 utáni pénzügyi években is tiszteletben lehessen tartani, az 1306/2013/EU rendelet 16. és 26. cikkének e pénzügyi évek tekintetében azokra az összegekre kell utalnia, amelyeket a Tanács által az Európai Unió működéséről szóló szerződés (EUMSZ) 312. cikkének (2) bekezdése alapján a 2021–2027 közötti időszakra elfogadandó rendelet az EMGA keretében rögzített.
                  
               
                     (2)
                  
                  
                     A pillérek közötti rugalmasság a források közvetlen kifizetések és vidékfejlesztés közötti átcsoportosításának lehetőségét jelenti. Az 1307/2013/EU európai parlamenti és tanácsi rendelet (5) 14. cikke alapján a tagállamok a 2014–2019-es naptári évek tekintetében élhetnek ezzel a lehetőséggel. Annak érdekében, hogy a tagállamok továbbra is alkalmazhassák stratégiájukat, az (EU) 2019/288 európai parlamenti és tanácsi rendelet (6) a pillérek közötti rugalmasságot a 2020-as naptári évre, azaz a 2021-es pénzügyi évre is kiterjesztette. Az 1307/2013/EU rendelet 14. cikke jelenleg a Tanács által az EUMSZ 312. cikkének (2) bekezdése alapján elfogadott vonatkozó rendelet nyomán elfogadott uniós jogszabályok által a 2021-es pénzügyi évben az Európai Mezőgazdasági Vidékfejlesztési Alapból (EMVA) finanszírozott támogatásokra elkülönített összeg százalékában határozza meg a vidékfejlesztési keretből a közvetlen kifizetések keretébe átcsoportosítható összeget. Mivel a vonatkozó uniós jogszabályokat nem fogadják el addig az időpontig, ameddig a tagállamoknak az átcsoportosítási döntésről szóló értesítést el kell küldeniük, helyénvaló lehetőséget biztosítani a rugalmasság további alkalmazására, valamint megállapítani az átcsoportosítható maximális összeget.
                     A tagállamonkénti maximális abszolút összeg kiszámítása a közös agrárpolitika keretében a tagállamok által elkészítendő stratégiai tervhez (KAP-stratégiai terv) nyújtott, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) által finanszírozott támogatásra vonatkozó szabályok megállapításáról, valamint az 1305/2013/EU európai parlamenti és tanácsi rendelet és az 1307/2013/EU európai parlamenti és tanácsi rendelet hatályon kívül helyezéséről szóló európai parlamenti és tanácsi rendeletre irányuló bizottsági javaslat értelmében a vidékfejlesztési beavatkozástípusokhoz nyújtott támogatásokra elkülönített összegekre alkalmazandó, az 1307/2013/EU rendelet 14. cikkének (2) bekezdésében meghatározott maximális százalékos arány alapján történik.
                  
               
                     (3)
                  
                  
                     Az 1307/2013/EU rendelet 53. cikkének (6) bekezdésével összhangban a tagállamoknak lehetőségük volt arra, hogy 2019. augusztus 1-jéig felülvizsgálják a közvetlen kifizetésekre vonatkozó nemzeti felső összeghatáruknak a termeléstől függő önkéntes támogatásra elkülönített százalékát, valamint a 2020. naptári évtől kezdődő részletes támogatási döntéseiket. A közvetlen kifizetésektől a vidékfejlesztéshez történő átcsoportosításról szóló döntésükről – amennyiben sor kerül ilyen átcsoportosításra – a tagállamok csak 2019. december 31-ig, a vidékfejlesztéstől a közvetlen kifizetésekhez történő átcsoportosításról pedig nem sokkal ezt követően küldenek értesítést. Ez a döntés azonban a 2020. naptári évre vonatkozóan befolyásolja a közvetlen kifizetésekre vonatkozó nemzeti felső összeghatárukat. A részletes támogatási határozatok és a termeléstől függő önkéntes támogatásokra vonatkozó költségvetési felső határ közötti összhang fenntartása érdekében helyénvaló lehetővé tenni a tagállamok számára, hogy – a pillérek közötti rugalmasságra vonatkozó döntésük kiigazításához szükséges mértékben – felülvizsgálják a termeléstől függő önkéntes támogatásokra elkülönített összeg százalékos arányát, valamint a részletes támogatási döntéseket. Következésképpen az erre vonatkozó értesítési határidőt is egy, a 2019. december 31-ét nem sokkal követő időpontban kell meghatározni. Mivel az említett felülvizsgálat arra korlátozódik, hogy a tagállamok kiigazíthassák a pillérek közötti rugalmasságra vonatkozó döntésüket, a tagállamoknak az általuk küldött értesítésben ki kell fejteniük a felülvizsgálat és az említett döntés közötti kapcsolatot.
                  
               
                     (4)
                  
                  
                     Az 1306/2013/EU és az 1307/2013/EU rendeletet ezért ennek megfelelően módosítani kell.
                  
               
                     (5)
                  
                  
                     Annak érdekében, hogy az e rendelet által előírt módosításokat a lehető leghamarabb alkalmazni lehessen, helyénvalónak tűnt kivételt biztosítani a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez, az EUMSZ-hez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól.
                  
               
                     (6)
                  
                  
                     Annak érdekében, hogy az e rendelet által előírt módosításokat a lehető leghamarabb alkalmazni lehessen, ennek a rendeletnek az Európai Unió Hivatalos Lapjában való kihirdetését követő napon hatályba kell lépnie,
                  
               ELFOGADTA EZT A RENDELETET:
         
            1. cikk
            Az 1306/2013/EU rendelet módosításai
            Az 1306/2013/EU rendelet a következőképpen módosul:
            
                        1.
                     
                     
                        A 16. cikk (1) bekezdésének helyébe a következő szöveg lép:
                        
                           „(1)   Az EMGA-kiadásokra vonatkozó éves felső összeghatárt az arra vonatkozóan az 1311/2013/EU, Euratom rendeletben és a Tanács által az EUMSZ 312. cikkének (2) bekezdése alapján elfogadott, a 2021–2027. közötti évekre vonatkozó rendeletben megállapított maximális összegek képezik.”
                        
                     
                  
                        2.
                     
                     
                        A 26. cikk (1) bekezdésének helyébe a következő szöveg lép:
                        
                           „(1)   A 16. cikkben a piachoz kapcsolódó kiadások és a közvetlen kifizetések finanszírozása tekintetében meghatározott éves felső összeghatárok betartásának biztosítása érdekében kiigazítási arányt kell meghatározni a közvetlen kifizetésekre vonatkozóan (a továbbiakban: kiigazítási arány), amennyiben az adott közbenső összeghatár alá tartozó intézkedések finanszírozására vonatkozó előrejelzések azt mutatják, hogy egy adott pénzügyi évben az alkalmazandó felső összeghatárok túllépése várható.”
                        
                     
                  
         
            2. cikk
            Az 1307/2013/EU rendelet módosításai
            Az 1307/2013/EU rendelet a következőképpen módosul:
            
                        1.
                     
                     
                        A 14. cikk (2) bekezdésének hatodik albekezdése helyébe a következő szöveg lép:
                        „2020. február 8-ig a tagállamok dönthetnek úgy, hogy a 2020-as naptári évre közvetlen kifizetésként rendelkezésre bocsátanak egy, a VIa. mellékletben meghatározott összegnél nem magasabb összeget. Az ennek megfelelő összeg így már nem használható fel az EMVA-ból finanszírozott támogatás nyújtására a 2021. pénzügyi évre. E döntésről 2020. február 8-ig értesíteni kell a Bizottságot, és abban fel kell tüntetni az átcsoportosítandó összeget.”
                     
                  
                        2.
                     
                     
                        Az 53. cikk (6) bekezdésének helyébe a következő szöveg lép:
                        
                           „(6)   A tagállamok az adott év augusztus 1-jéig felülvizsgálhatják az e fejezet szerint hozott döntésüket.
                           2020. február 8-ig a tagállamok az e fejezet szerint hozott döntésüket az ahhoz szükséges mértékben is felülvizsgálhatják, hogy azt a 14. cikkel összhangban a 2020-as naptári évre vonatkozóan hozott, a pillérek közötti rugalmasságról szóló döntéshez igazítsák.
                           Az e bekezdés első és a második albekezdése szerinti felülvizsgálat keretében a tagállamok dönthetnek úgy, hogy a következő évtől kezdődő hatállyal:
                           
                                       a)
                                    
                                    
                                       változatlanul hagyják, növelik vagy csökkentik – adott esetben az ott meghatározott kereteken belül – az (1), a (2) és a (3) bekezdés alapján meghatározott százalékos arányt, illetve változatlanul hagyják vagy csökkentik a (4) bekezdés alapján meghatározott százalékos arányt;
                                    
                                 
                                       b)
                                    
                                    
                                       módosítják a támogatás odaítélési feltételeit;
                                    
                                 
                                       c)
                                    
                                    
                                       többé nem nyújtják az e fejezet szerinti támogatást.
                                    
                                 A tagállamok az e bekezdés első és a második albekezdése szerinti felülvizsgálattal kapcsolatos bármely döntésükről az adott albekezdésben meghatározott időpontig értesítik a Bizottságot. Az e bekezdés második albekezdése szerinti felülvizsgálattal kapcsolatos döntésről szóló értesítésben magyarázattal kell szolgálni a felülvizsgálat és a 14. cikkel összhangban a 2020-as naptári évre vonatkozóan hozott, a pillérek közötti rugalmasságról szóló döntés közötti kapcsolatról.”
                        
                     
                  
                        3.
                     
                     
                        Beillesztésre kerül a VIa. melléklet, amelynek szövegét e rendelet melléklete tartalmazza.
                     
                  
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 29-én.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               N. BRNJAC
            
         
         
            (1)  2019. december 11-i vélemény (a Hivatalos Lapban még nem tették közzé).
         
            (2)  Az Európai Parlament 2019. december 18-i álláspontja (a Hivatalos Lapban még nem tették közzé) és a Tanács 2020. január 27-i határozata.
         
            (3)  Az Európai Parlament és a Tanács 1306/2013/EU rendelete (2013. december 17.) a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).
         
            (4)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).
         
            (5)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
         
            (6)  Az Európai Parlament és a Tanács (EU) 2019/288 rendelete (2019. február 13.) az 1305/2013/EU és az 1307/2013/EU rendeletnek a 2019-es és a 2020-as évre vonatkozó közvetlen kifizetésekkel és vidékfejlesztési támogatásokkal kapcsolatos egyes szabályok tekintetében történő módosításáról (HL L 53., 2019.2.22., 14. o.).
      
      
         
            MELLÉKLET
            
               
                  
                     „VIa. MELLÉKLET
                     A 14. CIKK (2) BEKEZDÉSÉBEN EMLÍTETT MAXIMÁLIS ÖSSZEGEK:
                     
                                 (EUR)
                              
                           
                                 Belgium
                              
                              
                                 10 076 707 10 076 707
                              
                           
                                 Bulgária
                              
                              
                                 70 427 849 70 427 849
                              
                           
                                 Csehország
                              
                              
                                 38 815 980 38 815 980
                              
                           
                                 Dánia
                              
                              
                                 11 371 893 11 371 893
                              
                           
                                 Németország
                              
                              
                                 148 488 749 148 488 749
                              
                           
                                 Észtország
                              
                              
                                 21 968 972 21 968 972
                              
                           
                                 Írország
                              
                              
                                 39 700 643 39 700 643
                              
                           
                                 Görögország
                              
                              
                                 76 438 741 76 438 741
                              
                           
                                 Spanyolország
                              
                              
                                 250 300 720 250 300 720
                              
                           
                                 Franciaország
                              
                              
                                 181 388 880 181 388 880
                              
                           
                                 Horvátország
                              
                              
                                 42 201 225 42 201 225
                              
                           
                                 Olaszország
                              
                              
                                 190 546 556 190 546 556
                              
                           
                                 Ciprus
                              
                              
                                 2 398 093 2 398 093
                              
                           
                                 Lettország
                              
                              
                                 29 326 817 29 326 817
                              
                           
                                 Litvánia
                              
                              
                                 48 795 629 48 795 629
                              
                           
                                 Luxemburg
                              
                              
                                 1 843 643 1 843 643
                              
                           
                                 Magyarország
                              
                              
                                 62 430 371 62 430 371
                              
                           
                                 Málta
                              
                              
                                 1 831 098 1 831 098
                              
                           
                                 Hollandia
                              
                              
                                 10 972 679 10 972 679
                              
                           
                                 Ausztria
                              
                              
                                 72 070 055 72 070 055
                              
                           
                                 Lengyelország
                              
                              
                                 329 472 633 329 472 633
                              
                           
                                 Portugália
                              
                              
                                 123 303 715 123 303 715
                              
                           
                                 Románia
                              
                              
                                 241 375 835 241 375 835
                              
                           
                                 Szlovénia
                              
                              
                                 15 337 318 15 337 318
                              
                           
                                 Szlovákia
                              
                              
                                 56 920 680 56 920 680
                              
                           
                                 Finnország
                              
                              
                                 73 005 307 73 005 307
                              
                           
                                 Svédország
                              
                              
                                 52 887 719 52 887 719
                              
                           
               ”